# **Rámcová dohoda** **o zabezpečení prepravy zásielok**

uzavretá podľa § 601 a nasl. zákona č. 513/1991 Zb. Obchodný zákonník v znení

neskorších predpisov (ďalej len „Obchodný zákonník“)

**Príkazca:**

**Názov:** Ministerstvo zahraničných vecí a európskych záležitostí Slovenskej republiky

**Sídlo:** Hlboká cesta 2, 833 36 Bratislava

**zastúpený:**

**IČO:** 00699021

**DIČ:** 2020879344

**IČ DPH:** SK2020879344

**Bankové spojenie:** Štátna pokladnica

**IBAN:** SK36 8180 0000 0070 0007 3594

**SWIFT(BIC):** SPSRSKBAXXX

(ďalej len „**Príkazca**")

**a**

**Zasielateľ:**

**Obchodné meno:**

**Sídlo:**

**Konajúci/zastúpený:**

**IČO:**

**DIČ:**

**IČ DPH:**

**Bankové spojenie:**

**IBAN:**

**SWIFT(BIC):**

**zapísaný v**

(ďalej len „**Zasielateľ**“)

(Príkazca a Zasielateľ ďalej spolu len „**Strany Rámcovej dohody**“ alebo jednotlivo len „**Strana Rámcovej dohody**“)

uzatvárajú túto rámcovú dohodu o zabezpečení prepravy zásielok (ďalej len „**Rámcová dohoda**“):

# **Článok 1**

# **Úvodné ustanovenie**

1. Strany Rámcovej dohody ju uzatvárajú v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na základe výsledku verejného obstarávania s názvom ........................ ktoré Príkazca ako verejný obstarávateľ vyhlásil vo Vestníku verejného obstarávania č. ............. zo dňa .............. pod značkou ................ a v Úradnom Vestníku Európskej únie dňa .............. pod značkou ............... (ďalej aj ako „verejné obstarávanie“).
2. Zasielateľ vyhlasuje, že
3. sa oboznámil a preskúmal všetky podmienky a okolnosti súvisiace s realizáciou predmetu Rámcovej dohody a sú mu známe všetky technické a kvalitatívne podmienky plnenia predmetu Rámcovej dohody, a to vrátane povinností, ktoré mu budú vyplývať v nadväznosti na spracúvanie osobných údajov spojené s plnením hlavného predmetu dohody v zmysle všeobecného nariadenia o ochrane údajov (ďalej len „GDPR“) a prípadne zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „ZOOU“),
4. predmet Rámcovej dohody je mu jasný a na základe svojich schopností, technického vybavenia a personálu, ktorý má k dispozícii, je schopný ho vykonať riadne, včas, kompletne a na požadovanej odbornej úrovni a v súlade s touto Rámcovou dohodou, ako aj príslušnými právnymi predpismi.
5. Účelom Rámcovej dohody je komplexné zabezpečenie medzinárodnej prepravy zásielok príkazcu do a zo zahraničia cestnou, leteckou a lodnou dopravou spôsobom „door to door“.
6. Príkazca uzatvára Rámcovú dohodu s rovnakým obsahom, ako je táto Rámcová dohoda, s každým  uchádzačom, ktorý bol vyhodnotený ako úspešný vo verejnom obstarávaní podľa bodu 1.1 a poskytol podľa zákona o verejnom obstarávaní riadnu súčinnosť pri uzatváraní rámcovej dohody (ďalej len **„Účastníci“,** alebo jednotlivo **„Účastník“**). Počas trvania platnosti a účinnosti Rámcovej dohody bude dochádzať k opätovnému otváraniu súťaže prostredníctvom zadania konkrétnej požiadavky Príkazcu na zabezpečenie prepravy, ktorá bude spĺňať náležitosti podľa bodu 7.3 (ďalej len **„Požiadavka“**) adresovanej všetkým Účastníkom v súlade s § 83 ods. 5 písm. b) zákona o verejnom obstarávaní.
7. K opätovnému otváraniu súťaže prostredníctvom zadania Požiadavky dochádza postupom podľa článku 7 a 8.
8. Ak Zasielateľ v procese verejného obstarávania preukazoval technickú spôsobilosť alebo odbornú spôsobilosť prostredníctvom technických alebo odborných kapacít inej osoby, zaväzuje sa pri plnení predmetu Rámcovej dohody v súlade s § 34 ods. 3 zákona o verejnom obstarávaní používať kapacity osoby, ktorej spôsobilosť využil na preukázanie technickej spôsobilosti alebo odbornej spôsobilosti.
9. Ak Zasielateľ predkladal vo verejnom obstarávaní Príkazcovi zmluvu podľa § 34 ods. 3 zákona o verejnom obstarávaní, Príkazca je oprávnený kedykoľvek počas účinnosti Rámcovej dohody požadovať od Zasielateľa preukázanie platnosti a účinnosti takej zmluvy. Na preukázanie platnosti a účinnosti zmluvy podľa predchádzajúcej vety postačí, ak Zasielateľ do 5 pracovných dní od doručenia žiadosti Príkazcu predloží čestné vyhlásenie, v ktorom Zasielateľ a osoba podľa predchádzajúceho bodu pravdivo vyhlásia, že zmluva podľa predchádzajúcej vety je platná a účinná.
10. *Ak ku dňu uzavretia Rámcovej dohody budú Zasielateľovi známi subdodávatelia, ktorých bude využívať pri plnení Rámcovej dohody, bude uvedené:*

Zasielateľ vyhlasuje, že ku dňu uzavretia Rámcovej dohody sú mu známi nasledovní subdodávatelia, ktorí sa budú podieľať na plnení predmetu Rámcovej dohody:

1. Obchodné meno:

Sídlo/miesto podnikania:

IČO:

Percentuálny podiel z hodnoty plnenia:

Osoba oprávnená konať za/v mene subdodávateľa

Meno a priezvisko:

Adresa pobytu:

Dátum narodenia:

*(pozn.: zoznam subdodávateľov bude rozšírený podľa skutočného počtu subdodávateľov)*

*Ak ku dňu uzavretia Rámcovej dohody nebude mať Zasielateľ žiadnych subdodávateľov, ktorých bude využívať pri plnení Rámcovej dohody, bude uvedené:*

Zasielateľ vyhlasuje, že ku dňu uzavretia Rámcovej dohody nezadáva žiadnu časť predmetu Rámcovej dohody žiadnemu subdodávateľovi.

1. Zasielateľ sa zaväzuje oznámiť Príkazcovi akúkoľvek zmenu údajov každého svojho subdodávateľa podieľajúceho sa na plnení predmetu Rámcovej dohody, a to najneskôr 5 pracovných dní pred dňom vykonania takej zmeny.
2. Zasielateľ je počas trvania Rámcovej dohody oprávnený zmeniť alebo pribrať (ďalej spoločne ako „zmena“) subdodávateľa, pričom subdodávateľ, ktorého sa návrh na zmenu týka, musí byť zapísaný v registri partnerov verejného sektora podľa § 11 ods. 1 zákona o verejnom obstarávaní, ak sa naň taká povinnosť vzťahuje. Zasielateľ je povinný Príkazcovi najneskôr 5 kalendárnych dní pred dátumom, odkedy sa subdodávateľ začne podieľať na plnení predmetu Rámcovej dohody, predložiť písomné oznámenie o zmene subdodávateľa, ktoré bude obsahovať údaje minimálne v rozsahu: obchodné meno, sídlo/miesto podnikania, IČO, percentuálny podiel z hodnoty plnenia a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
3. Zasielateľ je povinný, ak sa naň taká povinnosť vzťahuje, byť po dobu trvania Rámcovej dohody v súlade s ustanovením § 11 ods. 1 zákona o verejnom obstarávaní zapísaný v registri partnerov verejného sektora podľa príslušných ustanovení zákona č. 315/2016 Z.  z. o registri partnerov verejného sektora a o zmene a doplnení niektorých zákonov v znení neskorších predpisov.
4. Zasielateľ sa pri plnení Rámcovej dohody zaväzuje využívať iba takých subdodávateľov, ktorí sú riadne zapísaní v registri partnerov verejného sektora, ak sa na nich takáto povinnosť vzťahuje.
5. Zasielateľ musí spĺňať podmienky účasti týkajúce sa osobného postavenia podľa § 32 ods. 1 zákona o verejnom obstarávaní počas celej doby platnosti a účinnosti Rámcovej dohody. Ak Zasielateľ nie je zapísaný v zozname hospodárskych subjektov podľa § 152 zákona o verejnom obstarávaní alebo sa neaplikuje § 152 ods. 3 zákona o verejnom obstarávaní, do 7 pracovných dní od doručenia žiadosti Príkazcu predloží Zasielateľ Príkazcovi doklady, ktorými Zasielateľ preukáže splnenie podmienok účasti týkajúcich sa osobného postavenia podľa § 32 ods. 1 zákona o verejnom obstarávaní. Táto povinnosť sa nevzťahuje na doklady, ktoré vie Príkazca získať z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení neskorších predpisov. Zasielateľ poskytne na žiadosť Príkazcu údaje potrebné na získanie dokladov podľa predchádzajúcej vety do 5 pracovných dní od doručenia žiadosti Príkazcu.
6. Zásielka na účely Rámcovej dohody je zásielka, ktorá obsahuje osobný majetok zamestnancov Príkazcu (ďalej len „zamestnanec“) a rôzne druhy tovaru a materiálu Príkazcu potrebné k plneniu úloh zastupiteľských úradov Slovenskej republiky v zahraničí (ďalej len „zastupiteľské úrady“ alebo v skratke „ZÚ“), a to vrátane diplomatickej pošty, reprezentačného tovaru, potravín a materiálno-technického zabezpečenia. Adresátom sa na účely Rámcovej dohody rozumie Príkazca, zastupiteľský úrad alebo zamestnanec.
7. Spôsob „door to door“ na účely Rámcovej dohody znamená prepravu a doručenie zásielky od dverí na adrese prevzatia zásielky, a to vrátane znesenia zásielky z príslušného nadzemného podlažia, k dverám na adrese doručenia zásielky, a to vrátane vynesenia zásielky na príslušné nadzemné podlažie.
8. Pracovným dňom sa na účely Rámcovej dohody rozumejú dni pondelok, utorok, streda, štvrtok a piatok s výnimkou dní, ktoré sú štátnymi sviatkami alebo dňami pracovného pokoja podľa zákona NRSR č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov.

# **Článok 2**

# **Predmet Rámcovej dohody**

* 1. Zasielateľ bude za podmienok uvedených v Rámcovej dohode zabezpečovať pre Príkazcu prepravu zásielok tak, že:
1. vyberie v súlade s Požiadavkou optimálnu a pre Príkazcu najvýhodnejšiu prepravu,
2. predloží ponuku na prepravu uvedenú v písmene a) tohto bodu (ďalej len **„Ponuka“**) a
3. na základe a v súlade s predobjednávkou podľa bodu 8.1 (ďalej len **„Predobjednávka“**) a objednávkou podľa bodu 8.7 (ďalej len „Objednávka“) vo vlastnom mene a na účet Príkazcu obstará medzinárodnú prepravu zásielok Príkazcu za použitia cestnej prepravy, leteckej prepravy alebo lodnej prepravy spôsobom „door to door“ a poskytnúť a/alebo zabezpečiť poskytnutie súvisiacich služieb uvedených v bode 2.2.
	1. Zasielateľ v súlade s Rámcovou dohodou poskytne alebo zabezpečí poskytnutie súvisiacich služieb, a  to najmä
4. zvoz zásielok z adresy určenej Príkazcom do skladov zasielateľa,
5. skladovanie zásielok po dobu 10 dní alebo v prípade lodnej prepravy a prepravy osobného majetku zamestnancov do Číny leteckou dopravou po dobu 30 dní,
6. zabezpečenie zásielok v skladoch zasielateľa,
7. balenie zásielok, s výnimkou balenia osobného majetku zamestnanca,
8. váženie a meranie zásielok po ich prevzatí, vrátane oznámenia nameranej váhy a rozmerov zásielky Príkazcovi,
9. knihovanie zásielok (v prípade leteckej a lodnej prepravy),
10. expedíciu zásielok zo skladov Zasielateľa,
11. spracovanie kompletnej dokumentácie súvisiacej s realizáciou prepravy,
12. zabezpečenie potrebných obalov na prepravu zásielok podľa druhu a obsahu zásielky a zabalenie zásielky; uvedené sa nevzťahuje na zásielku, ktorou je osobný majetok zamestnanca,
13. asistenčné služby podľa bodu 2.3,
14. informačné služby podľa bodu 2.4,
15. zabezpečenie colného prerokovania zásielok,
16. vybavovanie reklamácií na poskytnuté služby, ktoré sú predmetom Rámcovej dohody alebo súvisia s predmetom Rámcovej dohody,
17. oznámenie otvorenia, poškodenia, či straty zásielky Príkazcu, najmä zásielky označenej ako „Diplomatická pošta“, najneskôr do dvoch pracovných dní odkedy sa o otvorení, poškodení, či jej strate dozvedel, spôsobom podľa článku 14 a zároveň na mailovú adresu ochranaudajov@mzv.sk; v oznámení podľa predchádzajúcej vety uvedie všetky mu v danom momente známe okolnosti otvorenia, poškodenia, či straty takej zásielky,
18. ďalšie služby, ktorých poskytnutie je potrebné pre riadne plnenie predmetu Rámcovej dohody.
	1. Zasielateľ na základe Rámcovej dohody poskytne Príkazcovi asistenčné služby v nasledujúcom rozsahu:
19. kontaktnú telefónnu linku v pracovných dňoch od 8:00 do 16:00 SEČ,
20. technickú a administratívnu asistenciu.
	1. Zasielateľ na základe Rámcovej dohody ďalej poskytne Príkazcovi informačné služby vo forme informácie o:
		* 1. spôsobe prepravy, presnom časovom a geografickom pláne cesty, dĺžke prepravy a predpokladanom termíne doručenia zásielky,
			2. dodatočných údajoch a dokumentoch požadovaných zo strany prepravnej spoločnosti,
			3. možnostiach zmeny alebo úpravy plánovanej cesty,
			4. prepravnej spoločnosti,
			5. dátume a čase kedy môže Príkazca zabezpečiť pečatenie zásielky a kedy sa uskutočňuje váženie a meranie zásielky Zasielateľom.
	2. Príkazca v súlade s Rámcovou dohodou zaplatí Zasielateľovi za riadne a v súlade s Rámcovou dohodou vykonané doručenie zásielky odplatu za obstaranie prepravy, ktorej výška sa pre konkrétnu prepravu zásielky určí v procese opätovného otvárania súťaže podľa článkov 7 a 8.
	3. Zasielateľ pri plnení predmetu Rámcovej dohody môže byť aj prepravcom zásielky.

# **Článok 3**

# **Spoločné ustanovenia o preprave zásielok**

* 1. Zasielateľ od prevzatia zásielky do jej doručenia a odovzdania adresátovi preberá zodpovednosť za prepravovanú zásielku.
	2. Pri preprave zásielky, ktorou je osobný majetok zamestnanca, zabezpečí Zasielateľ zvoz zásielky, t. j. prevzatie zásielky na adrese zamestnanca uvedenej v Predobjednávke, naloženie zásielky do vozidla alebo kontajnera zabezpečeného prepravcom a prevezenie zásielky do skladu zasielateľa. Presný čas prevzatia zásielky si dohodne zasielateľ so zamestnancom, ktorého majetok je predmetom prepravy najneskôr jeden pracovný deň pred termínom nakládky určeným podľa bodu 8.1 písm. f). Zasielateľ oznámi dohodnutý čas prepravy oprávnenej osobe Príkazcu bezodkladne po jeho telefonickom dohodnutí so  zamestnancom podľa predchádzajúcej vety.
	3. Pri preprave ostatných zásielok neuvedených v bode 3.2, zabezpečí Zasielateľ zvoz, t. j. prevzatie zásielky na adrese sídla Príkazcu alebo na inej adrese uvedenej v Predobjednávke, naloženie zásielky do vozidla zabezpečeného prepravcom alebo kontajnera a prevezenie zásielky do skladu Zasielateľa, ak Príkazca v požiadavke neuvedie, že zvoz zabezpečí sám.
	4. Zasielateľ je počas účinnosti Rámcovej dohody povinný na účely plnenia Rámcovej dohody zabezpečiť a sústavne a nepretržite prevádzkovať sklad nachádzajúci sa v okruhu najviac 30 kilometrov vzdušnou čiarou od sídla Príkazcu v prípade cestnej a leteckej prepravy a najviac 50 kilometrov vzdušnou čiarou od sídla Príkazcu v prípade lodnej prepravy. Zasielateľ zabezpečí, aby zásielka Príkazcu v sklade bola viditeľne priestorovo oddelená priečkou alebo obdobným spôsobom od ostatného tovaru nachádzajúceho sa v sklade. Zasielateľ umožní oprávnenej osobe Príkazcu kedykoľvek na jej žiadosť vykonať kontrolu zásielky nachádzajúcej sa v sklade.
	5. Zasielateľ zabezpečí
	6. váženie a meranie zásielky a oznámenie hmotnosti a počtu prepravných balení zásielky Príkazcovi; oprávnená osoba Príkazcu má právo byť prítomná pri vážení a meraní zásielky,
	7. dodanie konečných prepravných obalov podľa druhu prepravy, požiadaviek Príkazcu a podmienok a pravidiel pre medzinárodnú prepravu ako aj v súlade s podmienkami cieľovej a tranzitnej krajiny, ktorými sú napríklad paleta, drevený liftvan, lodný kontajner,
	8. ošetrenia obalov v súlade s charakterom obalového materiálu a podmienkami cieľovej a tranzitnej krajiny, napríklad fumigácia drevených obalov,
	9. balenie zásielky do konečných prepravných obalov uvedených v písmene b) tohto bodu,
	10. označenie zásielky adresátom a vhodné označenie v súlade s charakterom zásielky „DIPLOMATIC MAIL“ alebo „DIPLOMATIC CARGO“, prípadne symbolmi pre druhy tovaru vyžadujúce opatrnú manipuláciu, napríklad „Krehké“, „Sklo“,
	11. prebalenie zásielky, napríklad balenie menších balíkov do fólie a kartónov, ak druh prepravovanej zásielky vyžaduje prebalenie tak, aby zásielka bola počas prepravy dostatočne chránená pred poškodením,
	12. uskladnenie prepravovanej zásielky na dobu nevyhnutne potrebnú pred jej odoslaním na prepravu na miesto vykládky (miesto doručenia zásielky),
	13. vedenie evidencie zásielok podľa adresátov, druhu a kusov, a to na baliacom liste prepravného obalu, ktorý je súčasťou jeho obsahu.
	14. Príkazca dodá pri každom druhu prepravy pre každú zásielku sprievodný doklad zásielky – Bordereau a zabezpečí pečatenie prepravovaných zásielok, nákladného vozidla určeného na cestnú prepravu zásielky a lodného kontajnera pečaťami „DIPLOMATIC MAIL“ a adresnými vlajočkami Ministerstva zahraničných vecí a európskych záležitostí Slovenskej republiky. Príkazca zapečatí prepravovanú zásielku, nákladné vozidlo určené na cestnú prepravu zásielky a lodný kontajner do 2 pracovných dní od doručenia výzvy Zasielateľa na pečatenie na emailovú adresu oprávnenej osoby Príkazcu.
	15. Pri cestnej preprave, po zabalení všetkého prepravovaného tovaru, Príkazca opatrí pečaťou „DIPLOMATIC MAIL“
1. nákladný priestor v prípade vyťaženia celého nákladného priestoru vozidla tovarom príkazcu,
2. len jednotlivé zásielky príkazcu v prípade čiastočného vyťaženia nákladného priestoru.
	1. Zasielateľ je povinný doručiť zásielku alebo zabezpečiť doručenie zásielky tak, aby nedošlo k poškodeniu pečatenia zásielky.
	2. Ak pri preprave zásielky vznikne potreba vystavenia nóty alebo iného obdobného druhu potvrdenia, Zasielateľ je povinný bezodkladne po vzniku takej skutočnosti požiadať zastupiteľský úrad v mieste doručenia zásielky o súčinnosť. Ak v súvislosti s prepravou zásielky je potrebné vyhotoviť nejaký doklad alebo dokument, alebo splniť iné administratívne podmienky, informuje Zasielateľ Príkazcu o tejto skutočnosti bezodkladne po doručení Predobjednávky.
	3. Zasielateľ je povinný v súvislosti s poistením zásielky poskytnúť Príkazcovi alebo poisťovacej spoločnosti súčinnosť, informácie a dokumentáciu potrebnú

a) na poistenie prepravovanej zásielky,

b) pri riešení škodovej/poistnej udalosti v súvislosti s prepravou zásielky.

* 1. Zasielateľ je povinný zabezpečiť dispečing a možnosť manipulácie so zásielkou v pracovných dňoch od 8:00 do 16:00 SEČ, ak v požiadavke podľa bodu 7.3 nie je uvedené inak.
	2. Ak Zasielateľ zistí nespôsobilosť zásielky na objednanú prepravu, je povinný Príkazcu o tom informovať bezodkladne telefonicky a písomne do 24 hodín od momentu, kedy sa o nespôsobilosti zásielky na prepravu a jej dôvode dozvedel a súčasne navrhnúť Príkazcovi spôsoby odstránenia takej nespôsobilosti; Zasielateľ je povinný poskytnúť Príkazcovi súčinnosť na vykonanie všetkých potrebných opatrení na odstránenie nespôsobilosti zásielky na prepravu. Preukázateľné náklady spojené s odstránením nespôsobilosti zásielky na prepravu je Zasielateľ oprávnený vyúčtovať príkazcovi formou samostatnej faktúry.
	3. Zasielateľ je povinný pri preprave zásielok príkazcu označených ako diplomatická pošta postupovať v súlade s Viedenským dohovorom o diplomatických stykoch vyhláseným vyhláškou ministra zahraničných vecí č. 157/1964 Zb.
	4. Komunikácia medzi Príkazcom a Zasielateľom bude prebiehať v slovenskom alebo v českom jazyku. V odôvodnených prípadoch na požiadanie Príkazcu Zasielateľ predloží Príkazcovi potrebnú dokumentáciu aj v anglickom jazyku. Zasielanie Požiadavky a predkladanie Ponuky pri opätovnom otvorení súťaže a s tým súvisiaca komunikácia bude prebiehať výlučne prostredníctvom príslušných funkcionalít elektronického systému JOSEPHINE (ďalej len **„Systém“**). Zasielateľ je povinný na účely sledovania Požiadaviek monitorovať Systém. Systém bude zasielať Zasielateľovi e-mailové notifikácie o každom opätovnom otvorení súťaže.

**Článok 4**

**Osobitné ustanovenia pre cestnú prepravu**

1. Zasielateľ je povinný
	1. zabezpečiť prepravu výlučne nákladnými autami prispôsobenými na pečatenie zásielok,
	2. spracovať kompletnú dokumentáciu pre colné vybavenie prepravy, vrátane špedičných služieb, a to najmä jednotný colný doklad (ďalej len „JCD“), nákladný list podľa Dohovoru o prepravnej zmluve v medzinárodnej cestnej nákladnej doprave (ďalej len „CMR“), ak to podmienky prepravy vyžadujú,
	3. bezodkladne oboznámiť adresáta a Príkazcu s avízom o odchode zásielky. Avízo obsahuje všetky informácie zo zasielateľského príkazu a číslo CMR listu k jednotlivej zásielke,
	4. kópiu CMR listu postúpiť Príkazcovi,
	5. bezodkladne zaslať Príkazcovi kontaktné údaje na prepravcu, evidenčné číslo vozidla nákladného vozidla prepravujúceho zásielku, mená vodičov a mobilný telefonický kontakt na vodičov ako aj trasu prepravovania zásielky; spracúvanie osobných údajov o vodičoch si je v zmysle GDPR povinný právne ošetriť Zasielateľ; za nesplnenie alebo zanedbanie povinnosti nenesie zodpovednosť Príkazca,
	6. dohodnúť s adresátom čas doručenia zásielky minimálne jeden pracovný deň vopred, a to v súlade s bodom 4.3.
2. Zasielateľ je povinný oznámiť Príkazcovi, že zásielka Príkazcu sa bude prepravovať v nákladnom vozidle so zásielkami Zasielateľa alebo tretích osôb; v takomto prípade príkazca pečatí len zásielku príkazcu, a to presne uvedený počet prepravných balení.
3. Zasielateľ je povinný zabezpečiť doručenie a vykládku prepravovanej zásielky v pracovných dňoch v čase od 8:00 – 18:00 hod. miestneho času, pokiaľ Príkazca neurčí inak.
4. V prípade prepravy zásielky vozidlom s celkovou hmotnosťou nižšou ako 7,5 t, je Zasielateľ povinný prepraviť zásielku na adresu sídla Príkazcu na účely jej pečatenia v termíne dohodnutom s Príkazcom a ak sa zmluvné strany nedohodnú na termíne, tak v termíne určenom Príkazcom.

**Článok 5**

**Osobitné ustanovenia pre leteckú prepravu**

1. Zasielateľ je povinný zabezpečiť prepravu zásielky na ZÚ, ktorý je uvedený v Požiadavke pri opätovnom otvorení súťaže podľa článku 7, ak nie je v Požiadavke uvedené inak.
2. Zasielateľ je povinný
	1. ak to podmienky prepravy vyžadujú, spracovať kompletnú dokumentáciu pre colné vybavenie prepravy, vrátane špedičných služieb (JCD a pod.),
	2. zabezpečiť „zaknihovanie“ zásielky na príslušný let, dovoz zo  skladu Zasielateľa na letisko odoslania alebo leteckému prepravcovi, spracovať k tomu príslušnú dokumentáciu,
	3. zabezpečiť, aby každá jednotlivá prepravovaná zásielka mala jeden transportný list (AIRWAYBILL – skr. AWB), a to podľa údajov uvedených v Objednávke, bez ohľadu na skutočnosť, či sa s ňou súčasne prepravuje na to isté miesto určenia aj iná zásielka,
	4. oboznámiť adresáta a Príkazcu s avízom o odchode zásielky. Avízo obsahuje všetky informácie z Objednávky a číslo (AWB) k jednotlivej zásielke,
	5. kópiu AWB postúpiť Príkazcovi,
	6. zaslať Príkazcovi kontaktné údaje na prepravcu,
	7. zabezpečiť prepravu zásielky do miesta doručenia po jej doručení na cieľové letisko, ak nie je v Požiadavke uvedené inak,
	8. dohodnúť s adresátom termín doručenia zásielky v súlade s bodom 4.3.
3. Príkazca vybaví zásielku príslušnými dokladmi (Bordereau, adresné vlajočky) a vykoná pečatenie všetkých prepravných balení.

**Článok 6**

**Osobitné ustanovenia pre lodnú prepravu**

1. Zasielateľ je povinný, ak je to potrebné alebo to vyžadujú osobitné právne normy, po zvoze do svojho skladu zabezpečiť zabalenie zásielky vrátane osobného majetku zamestnancov, ktorý si zamestnanci balia sami, do vlastných prepravných obalov alebo lodného kontajnera. Ak druh prepravovanej zásielky vyžaduje prebalenie (balenie menších balíkov do fólie, kartónov). Zasielateľ zabezpečí prepravovanú zásielku tak, aby bola počas prepravy dostatočne chránená pred poškodením, to znamená použije vhodné balenia pre kontajnerovú prepravu zásielky, zabezpečí uloženie zásielky v kontajneri, ak je to potrebné jej vystuženie, zabezpečí balenie zásielky v kontajneri, uloženie zásielky na paletách balených do ochrannej fólie, prepásanie zásielky sťahovacou páskou a označenie zásielky podľa podmienok prepravy.
2. Zasielateľ je povinný
	1. spracovať kompletnú dokumentáciu pre colné vybavenie prepravy, vrátane špedičných služieb (JCD a pod.), ak to podmienky prepravy vyžadujú,
	2. zabezpečiť zaknihovanie zásielky na lodnú prepravu,
	3. zabezpečiť odvoz zo svojho skladu do prístavu odoslania alebo lodnému prepravcovi a spracovať k tomu príslušnú dokumentáciu,
	4. zabezpečiť, aby každá jednotlivá prepravovaná zásielka mala jeden transportný list (BILL OF LOADING ďalej len „BOL“), a to podľa údajov uvedených v Objednávke, bez ohľadu na skutočnosť, či sa s ňou súčasne prepravuje na to isté miesto určenia aj iná zásielka,
	5. oboznámiť adresáta zásielky a Príkazcu s avízom o odchode zásielky; avízo obsahuje všetky informácie zo zasielateľského príkazu a číslo BOL,
	6. kópiu BOL postúpiť Príkazcovi,
	7. zaslať Príkazcovi kontaktné údaje na prepravcu,
	8. zabezpečiť prepravu zásielky do miesta doručenia po jej doručení do cieľového prístavu,
	9. dohodnúť s adresátom zásielky termín doručenia zásielky v súlade s bodom 4.3.
3. Príkazca vybaví zásielku príslušnými dokladmi (Bordereau, adresné vlajočky) a vykoná pečatenie všetkých prepravných balení – kontajnera.
4. Zasielateľ je povinný v prípade prepravy motorových vozidiel
5. predložiť Príkazcovi na vyplnenie všetky tlačivá potrebné na zabezpečenie prepravy motorového vozidla a podmienky na prepravu bezodkladne po doručení Predobjednávky; ak zasielateľ nesplní túto povinnosť, je povinný znášať náklady vzniknuté pri preprave v dôsledku porušenia tejto povinnosti,
6. informovať o mieste, kam má byť motorové vozidlo pristavené na účely jeho naloženia do kontajneru,
7. zabezpečiť prepravovanú zásielku v kontajneri, tak aby nedošlo k poškodeniu prepravovaných vecí pri manipulácii s kontajnerom v rámci prepravy.

**Článok 7**

**Výber Účastníka**

1. Opätovné otváranie súťaže sa bude uskutočňovať podľa potreby Príkazcu prostredníctvom zaslania Požiadavky cez Systém.
2. Výber Účastníka podľa tohto článku vrátane plynutia stanovených lehôt okrem výnimky uvedenej v bode 7.14 bude prebiehať počas pracovných dní v čase od 8:00 hod. do 16:00 hod. SEČ. Požiadavka zaslaná všetkým Účastníkom prostredníctvom Systému pri opätovnom otvorení súťaže predstavuje výzvu Príkazcu na predloženie Ponuky.
3. V Požiadavke budú uvedené minimálne
4. názov a sídlo Príkazcu,
5. oprávnená osoba Príkazcu: meno a priezvisko, telefón, e-mailová adresa,
6. požadovaný druh prepravy – cestná preprava, letecká preprava alebo lodná preprava,
7. druh prepravovanej zásielky – diplomatická pošta, reprezentačný tovar, potraviny, materiálno technické zabezpečenie, osobný majetok zamestnanca,
8. adresa miesta nakládky (miesto prevzatia zásielky) a termín nakládky (prevzatia zásielky),
9. adresa miesta vykládky (miesto doručenia zásielky), požadovaný najskorší a najneskorší termín vykládky (termín doručenia zásielky),
10. predpokladaná maximálna hmotnosť zásielky pri leteckej preprave, alebo predpokladaný maximálny objem zásielky pri cestnej preprave alebo požadovaná hmotnosť alebo objem vozidla v prípade cestnej prepravy, alebo požadovaná veľkosť kontajnera v prípade lodnej prepravy; v prípade atypických a nadrozmerných zásielok budú uvedené konkrétne podrobnosti,
11. informácia o tom, či ide o jednosmernú prepravu alebo obojsmernú prepravu v prípade cestnej prepravy,
12. informácie súvisiace s každým zvozom (nakládkou) zásielky do skladu Zasielateľa, ak sa zvoz (nakládka) uskutoční na viacerých miestach,
13. lehota na predkladanie ponúk a
14. ďalšie súvisiace informácie a požiadavky potrebné na vypracovanie Ponuky a plnenie predmetu Rámcovej dohody.
15. Ponuky predložené Účastníkmi sa Príkazcovi sprístupnia až po uplynutí lehoty na predkladanie ponúk, ktorá trvá minimálne 2 pracovné dni od odoslania Požiadavky v Systéme. Zaslanie Požiadavky sa považuje za písomnú konzultáciu podľa § 83 ods. 7 písm. a) zákona o verejnom obstarávaní. Zasielateľ má právo predložiť Ponuku v lehote podľa predchádzajúcej vety.
16. V prípade leteckej prepravy Príkazca v súlade s § 44 ods.  3 písm. c) zákona o verejnom obstarávaní vyhodnotí doručené Ponuky na základe kritéria najnižšia cena, t.j. celkovej jednotkovej ceny prepravy 1 kg zásielky/1 kg volumetrickej (objemovej) hmotnosti zásielky.
17. V prípade lodnej prepravy Príkazca v súlade s § 44 ods.  3 písm. c) zákona o verejnom obstarávaní vyhodnotí doručené Ponuky na základe kritéria najnižšia cena, t.j. celkovej jednotkovej ceny prepravy 20 alebo 40 stopového kontajnera.
18. V prípade cestnej prepravy Príkazca v súlade s § 44 ods.  3 písm. c) zákona o verejnom obstarávaní vyhodnotí doručené Ponuky na základe kritéria najnižšia cena, t.j. celkovej konečnej ceny prepravy zásielky uvedenej v Požiadavke.
19. Cena za prepravu zásielky uvedená v Ponuke musí zahŕňať DPH, ak je Zasielateľ platiteľom DPH, a všetky finančné náklady Príkazcu na prepravu zásielky, a to najmä odmenu pre Zasielateľa za obstaranie prepravy, prepravné, cenu za nakládku a vykládku a za zvoz zásielky do skladu, náklady na skladovanie zásielky, cenu za balenie zásielky vrátane ceny obalového materiálu, náklady súvisiace s manipuláciou, s použitím techniky a ostatné obslužné činnosti, ako aj cenu a náklady súvisiace s poskytnutím súvisiacich služieb podľa bodu 2.2, a všetky ďalšie náklady, prípadne iné poplatky, ktoré sa nevyhnutne viažu na zabezpečenie prepravy a ktoré Zasielateľovi dodatočne vzniknú počas obstarania prepravy a samotnej prepravy (tým nie je dotknuté ustanovenie bodu 3.12 poslednej vety). Zasielateľ určí cenu s presnosťou na dve desatinné miesta.
20. Hodnotenie Ponúk Účastníkov doručených v stanovenej lehote na predkladanie ponúk pri opätovnom otvorení súťaže je dané pridelením príslušného poradia jednotlivým Ponukám podľa návrhov Účastníkov na plnenie kritéria na vyhodnotenie ponúk (od najnižšej ceny po najvyššiu). Príkazca vyhodnotí splnenie požiadaviek na predmet zákazky v Ponuke Účastníka, ktorý sa v poradí zostavenom podľa predchádzajúcej vety umiestnil na prvom mieste. Ak dôjde k vylúčeniu Ponuky Účastníka, Príkazca určí nové poradie ponúk a vyhodnotí Ponuku Účastníka, ktorý sa umiestnil v novo zostavenom poradí na prvom mieste. Takto bude Príkazca postupovať, až kým nedôjde k určeniu úspešného Účastníka alebo nebudú vyhodnotené všetky predložené Ponuky v rámci opätovného otvorenia súťaže.
21. V prípade nezrovnalosti alebo nejasnosti v Ponuke požiada Príkazca Účastníka o vysvetlenie Ponuky a ak je to potrebné aj o predloženie dôkazov. Vysvetlením Ponuky nemôže dôjsť k jej zmene. Za zmenu Ponuky sa nepovažuje odstránenie zrejmých chýb v písaní a počítaní.
22. Po ukončení procesu vyhodnotenia Ponúk postupom podľa tohto článku zašle Príkazca všetkým Účastníkom, ktorí predložili Ponuku, oznámenie o výsledku vyhodnotenia ponúk vrátane poradia jednotlivých Účastníkov.
23. Účastníkovi, ktorého Ponuka nebude vyhodnotená ako úspešná, bude oznámené, že neuspel vrátane dôvodov neprijatia predloženej ponuky. V oznámení o výsledku vyhodnotenia ponúk Príkazca neúspešného Účastníka informuje o tom, kto sa stal úspešným Účastníkom, o charakteristikách a výhodách prijatej ponuky, poradí Účastníkov a o lehote podľa § 170 ods. 4 písm. f) zákona o verejnom obstarávaní, v ktorej môže doručiť námietky.
24. Úspešným Účastníkom v rámci opätovného otvorenia súťaže sa stane ten Účastník, ktorý ponúkne Príkazcovi najnižšiu celkovú cenu za požadovanú prepravu, spĺňa požiadavky na predmet zákazky stanovené v rámci opätovného otvorenia súťaže a nebude zo zadávania zákazky vylúčený alebo jeho ponuka nebude zo zadávania zákazky vylúčená na základe niektorého z dôvodov stanovených zákonom o verejnom obstarávaní.
25. Účastník, ktorého ponuka bude v rámci opätovného otvorenia súťaže vylúčená alebo ktorý bude vylúčený na základe uplatnenia niektorého z dôvodov podľa zákona o verejnom obstarávaní, bude upovedomený o vylúčení s uvedením dôvodu vylúčenia a lehoty, v ktorej môže doručiť námietky podľa § 170 ods. 4 písm. d) zákona o verejnom obstarávaní.
26. V prípade rovnosti predložených cien pri opätovnom otvorení súťaže (dvaja alebo viacerí Účastníci sa podľa stanoveného kritéria na vyhodnotenie ponúk umiestnia na prvom mieste v poradí) vyzve Príkazca Účastníkov, ktorí sa umiestnili na prvom mieste v poradí na predloženie nových ponúk.. Lehota na opätovné predloženie ponuky trvá minimálne 1 pracovný deň od odoslania požiadavky na opätovné predloženie ponuky.
27. V opätovne predloženej ponuke môžu Účastníci, ktorí sa umiestnili na prvom mieste v poradí, iba znížiť cenu alebo oznámiť Príkazcovi, že od predloženej Ponuky odstupujú; iné zmeny Ponuky sú neprípustné. Ak Účastník, ktorý sa umiestnil na prvom mieste v poradí, nepredloží ponuku s nižšou cenou alebo neoznámi, že od svojej Ponuky odstupuje, platí jeho pôvodná Ponuka predložená na základe pôvodnej Požiadavky.
28. Ak ani postupom podľa bodov 7.15 a 7.16 nedôjde k odstráneniu situácie, kedy sa na prvom mieste v poradí umiestnili dvaja alebo viacerí Účastníci, Príkazca pristúpi k zrušeniu postupu zadávania zákazky v rámci opätovného otvorenia súťaže. V prípade zrušenia postupu podľa predchádzajúcej vety alebo zrušenia postupu v rámci opätovného otvorenia súťaže z iného relevantného dôvodu Príkazca oznámi túto skutočnosť všetkým Účastníkom, spolu s odôvodnením zrušenia postupu.
29. Ak preprava podľa požiadaviek stanovených Príkazcom nie je dostupná u žiadneho Účastníka alebo ak žiaden Účastník nepredloží Ponuku, Príkazca je oprávnený požiadať všetkých Účastníkov o pomoc pri riešení vzniknutej mimoriadnej situácie.

**Článok 8**

**Postup po určení úspešného Účastníka**

1. Po určení úspešného Účastníka v rámci opätovného otvorenia súťaže Príkazca vyhotoví Predobjednávku a doručí ju prostredníctvom Systému úspešnému Účastníkovi. V Predobjednávke budú uvedené minimálne
2. názov a sídlo Príkazcu,
3. oprávnená osoba Príkazcu: meno a priezvisko, telefón, e-mailová adresa,
4. názov, sídlo/miesto podnikania/obvyklý pobyt a IČO Zasielateľa,
5. požadovaný druh prepravy – cestná preprava, letecká preprava alebo lodná preprava,
6. druh prepravovanej zásielky – diplomatická pošta, reprezentačný tovar, potraviny, materiálno technické zabezpečenie, osobný majetok zamestnanca,
7. adresa miesta nakládky (miesto prevzatia zásielky) a termín nakládky (prevzatia zásielky) a údaje kontaktnej osoby – meno, priezvisko, e-mail, telefón,
8. adresa miesta vykládky (miesto doručenia zásielky), požadovaný najskorší a najneskorší termín vykládky (termín doručenia zásielky), a údaje kontaktnej osoby – meno, priezvisko, e-mail, telefón,
9. predpokladaná maximálna hmotnosť zásielky pri leteckej preprave, alebo predpokladaný maximálny objem zásielky pri cestnej preprave alebo požadovaná hmotnosť alebo objem vozidla v prípade cestnej prepravy, alebo požadovaná veľkosť kontajnera v prípade lodnej prepravy; v prípade atypických a nadrozmerných zásielok budú uvedené konkrétne podrobnosti,
10. informácia o tom, či ide o jednosmernú prepravu alebo obojsmernú prepravu v prípade cestnej prepravy,
11. informácie súvisiace s každým zvozom (nakládkou) zásielky do skladu, ak sa zvoz (nakládka) uskutoční na viacerých miestach,
12. cena za prepravu uvedená v ponuke úspešného uchádzača a
13. ďalšie súvisiace informácie a požiadavky potrebné na plnenie predmetu Rámcovej dohody.
14. Úspešný Účastník potvrdí prijatie Predobjednávky oznámením tejto skutočnosti zaslaním správy Príkazcovi v Systéme v lehote stanovenej Príkazcom, ktorá trvá minimálne 1 pracovný deň od odoslania Predobjednávky, alebo v tejto lehote oznámi Príkazcovi, že Predobjednávka je neúplná a v čom.
15. Potvrdenie prijatia Predobjednávky úspešným Účastníkom podľa bodu 8.2 sa považuje za uzatvorenie zmluvy, ktorou sa realizuje Rámcová dohoda. Ak úspešný Účastník nepotvrdí prijatie Predobjednávky v lehote stanovenej Príkazcom v súlade s bodom 8.2 alebo v tejto lehote neoznámi Príkazcovi, že Predobjednávka je neúplná a v čom, bude sa takéto konanie považovať za neposkytnutie riadnej súčinnosti potrebnej na uzatvorenie zmluvy.
16. Príkazca je v prípade, že nastane situácia podľa bodu 8.3 druhej vety oprávnený uzatvoriť zmluvu s Účastníkom, ktorý sa umiestnil ako druhý v poradí. Ak ani Účastník, ktorý sa umiestnil ako druhý v poradí nesplní požiadavky na predmet zákazky alebo neposkytne Príkazcovi riadnu súčinnosť potrebnú na uzatvorenie zmluvy, Príkazca môže uzatvoriť zmluvu s Účastníkom ktorý sa umiestnil ako tretí v poradí. Za účelom uzatvorenia zmluvy s Účastníkom, ktorý sa umiestnil na druhom alebo treťom mieste v poradí, Príkazca vyhodnotí ponuku tohto Účastníka podľa pravidiel uvedených v článku 7.
17. Príkazca je oprávnený aj bez uvedenia dôvodu najneskôr 24 hodín pred časom prevzatia zásielky uvedenom v Predobjednávke zrušiť Predobjednávku na zabezpečenie prepravy bez akéhokoľvek finančného alebo iného nároku Zasielateľa voči Príkazcovi z dôvodu zrušenia predobjednávky.
18. Zasielateľ je bezodkladne po zvážení a zmeraní zásielky v súlade s bodom 3.5 písm. a) povinný oznámiť Príkazcovi celkovú hmotnosť / volumetrickú hmotnosť zásielky pri leteckej preprave, alebo objem zásielky pri cestnej preprave alebo hmotnosť alebo objem vozidla v prípade cestnej prepravy, alebo veľkosť kontajnera v prípade lodnej prepravy.
19. Na základe oznámenia podľa predchádzajúceho bodu Príkazca vystaví Objednávku, ktorú zašle Zasielateľovi. Minimálne náležitosti Objednávky sú zhodné s náležitosťami predobjednávky podľa bodu 8.1 s výnimkou údajov uvedených v bode 8.1 písm. h); namiesto týchto údajov budú v Objednávke uvedené údaje oznámené podľa predchádzajúceho bodu.

**Článok 9**

**Cena plnenia a platobné podmienky**

* 1. Cena za prepravu je cena uvedená v Ponuke úspešného Účastníka určená postupom podľa článkov 7 a 8.
	2. Cena za prepravu podľa bodu 9.1 je konečnou cenou za prepravu špecifikovanú v Objednávke a zahŕňa DPH, ak je zasielateľ platiteľom DPH, a všetky finančné náklady Zasielateľa na prepravu zásielky v súlade s podmienkami Rámcovej dohody, a to najmä odmenu Zasielateľa za obstaranie prepravy, prepravné, cenu za nakládku,  vykládku, za zvoz zásielky do skladu a za prepravu zásielky do miesta doručenia, náklady na skladovanie zásielky, cenu za balenie zásielky vrátane ceny obalového materiálu, náklady súvisiace s manipuláciou s použitím techniky a ostatné obslužné činnosti, ako aj cenu a náklady súvisiace s poskytnutím súvisiacich služieb podľa bodu 2.2, a všetky ďalšie náklady, prípadne iné poplatky, ktoré sa viažu na zabezpečenie prepravy v súlade s Rámcovou dohodou, ako aj náklady na poistenie podľa článku 11.
	3. Cena ponúknutá Zasielateľom v jeho ponuke musí zohľadňovať všetky relevantné reklamné a marketingové akcie, výhody vernostných programov a výhod, ktoré ponúkajú prepravné spoločnosti, pričom tieto výhody sú viazané na Príkazcu. Zasielateľ je povinný oznámiť a poskytnúť Príkazcovi všetky výhody a bonusy, ktoré poskytujú prepravné spoločnosti z dôvodu plnenia predmetu Rámcovej dohody pri objednanej preprave alebo pri budúcej preprave.
	4. Celková cena za plnenia podľa Rámcovej dohody nesmie presiahnuť finančný limit plnenia, ktorý je 1 700 000,00 EUR bez DPH (slovom: jeden milión sedemstotisíc eur bez DPH). Príkazca nie je povinný vyčerpať finančný limit plnenia uvedený v tomto bode. Celková cena za predmet plnenia je súčtom cien za objednané a dodané plnenia na základe všetkých rámcových dohôd uzavretých v súlade s článkom 1.4 na základe verejného obstarávania uvedeného v bode 1.1.
	5. Zasielateľovi vzniká nárok na vystavenie faktúry za uskutočnenú prepravu Príkazcovi najskôr nasledujúci pracovný deň po uskutočnení prepravy, t. j. po riadnom prevzatí zásielky podľa bodu 9.11.
	6. Platba odplaty za obstaranie prepravy sa realizuje prevodom na bankový účet Zasielateľa na základe faktúry vystavenej Zasielateľom po tom, čo adresát prevezme riadne v súlade s príslušnou Objednávkou a Rámcovou dohodou doručenú zásielku. Zmluvné strany sa dohodli, že Príkazca bude odplatu za obstaranie prepravy uhrádzať na bankový účet Zasielateľa uvedený v záhlaví Rámcovej dohody. Zasielateľ berie na vedomie a súhlasí, že nie je oprávnený požadovať zaplatenie odplaty za obstaranie prepravy na iný bankový účet než ten, ktorý je uvedený v záhlaví Rámcovej dohody; k zmene bankového účtu, na ktorý bude Príkazca uhrádzať svoje splatné záväzky z Rámcovej dohody môže dôjsť iba uzavretím dodatku k Rámcovej dohode, predmetom ktorého bude zmena čísla IBAN a/alebo kódu SWIFT (BIC) bankového účtu Zasielateľa v záhlaví Rámcovej dohody.
	7. Lehota splatnosti faktúry od jej riadneho doručenia Príkazcovi je 30 dní.
	8. Lehota splatnosti faktúry sa na účely Rámcovej dohody považuje za dodržanú, ak v posledný deň lehoty splatnosti bude fakturovaná suma odpísaná z účtu Príkazcu v prospech účtu Zasielateľa.
	9. Faktúra vystavovaná Zasielateľom musí spĺňať náležitosti určené príslušnými právnymi predpismi a musí byť v súlade s Rámcovou dohodou, v opačnom prípade je Príkazca oprávnený vrátiť Zasielateľovi faktúru na prepracovanie. Oprávneným vrátením faktúry prestáva plynúť jej lehota splatnosti; nová lehota splatnosti začne plynúť odo dňa doručenia riadne prepracovanej faktúry Príkazcovi. Faktúra nie je vystavená v súlade s Rámcovou dohodou aj vtedy, ak s ňou neboli súčasne doručené aj prílohy uvedené v bode 9.10.
	10. Zasielateľ je povinný doručovať Príkazcovi faktúry podľa tohto článku vždy v listinnej podobe. Povinnou prílohou každej faktúry je kópia príslušnej Objednávky Príkazcu a kópia prepravného dokladu k zásielke podľa bodu 9.11.
	11. Podkladom pre vystavenie faktúry je adresátom podpísaný príslušný prepravný doklad k zásielke (CMR list, AWB, BOL, Bordereau) preukazujúci, že zásielka bola riadne doručená.
	12. Okrem náležitostí faktúry vyžadovaných podľa tohto článku je Zasielateľ povinný vo faktúre uviesť svoje IČO, DIČ, IČ DPH ak mu bolo pridelené, alebo údaje týmto údajom ekvivalentné v krajine sídla zasielateľa, svoje obchodné meno, a názov banky, jej kód SWIFT/BIC a číslo bankového účtu, na ktorý Príkazca uhradí fakturovanú sumu vo formáte IBAN. V prípade, ak z technických dôvodov nebude môcť zasielateľ informácie podľa tohto bodu na faktúre uviesť, uvedie tieto informácie v prílohe faktúry.
	13. Príkazca neposkytuje Zasielateľovi preddavky ani zálohové platby.

# **Článok 10**

# **Zodpovednosť za škodu**

1. Každá Strana rámcovej dohody zodpovedá za škody, ktoré vzniknú druhej Strane rámcovej dohody v dôsledku zanedbania či porušenia niektorej z povinností stanovených Rámcovou dohodou, okrem prípadu, ak preukáže, že ju nemohla odvrátiť pri vynaložení odbornej starostlivosti. Týmto nie je dotknutá povinnosť Strany rámcovej dohody zaplatiť zmluvnú pokutu za porušenie zmluvnej povinnosti.
2. Strany rámcovej dohody sú povinné predchádzať vzniku škody a urobiť všetky vhodné a primerané opatrenia na odvrátenie hroziacej škody a v prípade vzniku škody urobiť všetky nevyhnutné opatrenia na to, aby rozsah škody bol čo najnižší.
3. Ak Zasielateľ použije na obstaranie prepravy ďalšieho zasielateľa (medzizasielateľa), zodpovedá pritom, akoby prepravu obstaral sám.
4. Zasielateľ je povinný podať Príkazcovi správu o škode, ktorá zásielke hrozí alebo ktorá na nej vznikla, bez zbytočného odkladu po tom, čo sa Zasielateľ o hrozbe škody alebo o vzniku škodu dozvie, inak zodpovedá aj za škodu vzniknutú Príkazcovi tým, že túto povinnosť nesplnil.
5. Zasielateľ nie je oprávnený predať zásielku vhodným spôsobom na účet Príkazcu, ani ak hrozí bezprostredne podstatná škoda na zásielke a ak nie je čas vyžiadať si pokyny Príkazcu alebo ak Príkazca s takými pokynmi váha. Zasielateľ je povinný v takomto prípade vykonať všetko, čo je v jeho silách na zabezpečenie doručenia prepravovanej zásielky.
6. Zasielateľ na zabezpečenie svojich nárokov voči Príkazcovi nemá zádržné právo k zásielke.

# **Článok 11**

# **Poistenie**

1. Zasielateľ sa zaväzuje najneskôr do 3 pracovných dní odo dňa účinnosti Rámcovej dohody uzavrieť a udržiavať celú dobu účinnosti Rámcovej dohody v platnosti a účinnosti
2. zmluvu o poistení zodpovednosti Zasielateľa za škodu spôsobenú zasielateľskou činnosťou s poistnou sumou najmenej 100.000 EUR pre jednu poistnú udalosť,
3. poistenie majetku a zodpovednosti za škodu, a to najmä poistenie skladových zásob, hnuteľných vecí, s poistnou sumou najmenej 100.000 EUR pre jednu poistnú udalosť.
4. Zasielateľ je povinný kópiu/e zmluvy/zmlúv podľa bodu 11.1 tohto článku a písomné potvrdenie/a poisťovne o platnosti a účinnosti poistnej/ých zmluvy/zmlúv odovzdať Príkazcovi do 5 pracovných dní odo dňa nadobudnutia účinnosti Rámcovej dohody.
5. Zasielateľ je povinný do 5 dní od doručenia výzvy príkazcu preukázať Príkazcovi platnosť a účinnosť zmluvy/zmlúv podľa bodu 11.1 predložením písomného potvrdenia poisťovne o platnosti a účinnosti poistnej/ých zmluvy/zmlúv podľa bodu 11.1 nie staršieho ako 5 dní, a to kedykoľvek počas účinnosti Rámcovej dohody.

# **Článok 12**

# **Sankcie**

* 1. Ak sa Zasielateľ dostane do omeškania s doručením zásielky Príkazcu, vznikne Príkazcovi právo na zaplatenie zmluvnej pokuty vo výške 5 % z odplaty za obstaranie prepravy oneskorene doručenej zásielky za každý, aj začatý deň omeškania.
	2. Ak Zasielateľ poruší povinnosť používať kapacity osoby, ktorej spôsobilosť využil na preukázanie technickej spôsobilosti alebo odbornej spôsobilosti podľa bodu 1.6, vzniká Príkazcovi právo na zaplatenie zmluvnej pokuty vo výške 1 000 EUR za každé takéto porušenie, a to aj opakovane.
	3. Ak sa Zasielateľ dostane do omeškania s predložením čestného vyhlásenia podľa bodu 1.7 o tom, že zmluva v zmysle § 34 ods. 3 zákona o verejnom obstarávaní je platná a účinná, vzniká Príkazcovi právo na zaplatenie zmluvnej pokuty vo výške 1 000 EUR za každý, aj začatý deň omeškania so splnením tejto povinnosti.
	4. Ak sa Zasielateľ dostane do omeškania so splnením povinnosti oznámiť Príkazcovi zmenu údajov svojho subdodávateľa podľa bodu 1.9, alebo povinnosti predložiť písomné oznámenie o zmene subdodávateľa podľa bodu 1.10, vzniká Príkazcovi právo na zaplatenie zmluvnej pokuty vo výške 1 000 EUR za každý, aj začatý deň omeškania so splnením tejto povinnosti.
	5. Ak Zasielateľ poruší svoju povinnosť byť zapísaný v registri partnerov verejného sektora podľa bodu 1.11, alebo svoju povinnosť využívať iba takých subdodávateľov, ktorí sú riadne zapísaní v registri partnerov verejného sektora podľa bodu 1.12, vzniká Príkazcovi právo na zaplatenie zmluvnej pokuty vo výške 1 000 EUR za každý, aj začatý deň omeškania so splnením tejto povinnosti.
	6. Ak Zasielateľ poruší svoju povinnosť zabezpečiť a sústavne a nepretržite prevádzkovať sklad podľa bodu 3.4, vznikne Príkazcovi právo na zmluvnú pokutu vo výške 500 EUR za každý aj začatý deň, po ktorý trvá porušenie takej povinnosti.
	7. Ak Zasielateľ poruší svoji povinnosť udržiavať celú dobu účinnosti Rámcovej dohody v platnosti a účinnosti poistnú zmluvu podľa bodu 11.1, vznikne Príkazcovi právo na zmluvnú pokutu vo výške 500 EUR za každý aj začatý deň, po ktorý trvá porušenie takej povinnosti.
	8. Ak Zasielateľ poruší inú povinnosť podľa Rámcovej dohody, než je uvedená v bodoch 12.1 až 12.7, vzniká Príkazcovi právo na zaplatenie zmluvnej pokuty vo výške 500 EUR
1. za každú, aj začatú hodinu omeškania so splnením takej povinnosti v prípade, ak je na splnenie danej povinnosti termín určený s presnosťou na hodiny alebo lehota určená v hodinách, a to aj opakovane,
2. za každý, aj začatý deň omeškania so splnením takej povinnosti v prípade, ak je pre splnenie danej povinnosti termín určený s presnosťou na dni alebo lehota určená v dňoch, a to aj opakovane,
3. za každé jednotlivé také porušenie, ak pre splnenie danej povinnosti nie je určený termín alebo lehota, a to aj opakovane.
	1. Lehota splatnosti zmluvnej pokuty uloženej podľa Rámcovej dohody je 15 dní od doručenia výzvy na jej zaplatenie Zasielateľovi.
	2. Zaplatenie zmluvnej pokuty nezbavuje Zasielateľa povinnosti zaplatiť Príkazcovi v celom rozsahu všetky škody, ktoré Príkazcovi vznikli zavinením Zasielateľa pri plnení predmetu Rámcovej dohody, ako aj v súvislosti s omeškaním Zasielateľa s plnením záväzkov podľa Rámcovej dohody.
	3. Ak je Príkazca v omeškaní so zaplatením faktúry, zasielateľ je oprávnený účtovať Objednávateľovi úroky z omeškania platieb vo výške stanovenej podľa § 369 ods. 2 Obchodného zákonníka.

**Článok 13**

# **Trvanie Rámcovej dohody**

* 1. Rámcová dohoda sa uzatvára na dobu určitú, a to do vyčerpania finančného limitu uvedeného v bode 9.4, najviac však na 48 mesiacov odo dňa nadobudnutia jej účinnosti.
	2. Strany Rámcovej dohody môžu od nej odstúpiť z dôvodov upravených príslušnými právnymi predpismi a z dôvodov uvedených v Rámcovej dohode. Na odstúpenie od Rámcovej dohody sa vyžaduje písomná forma. Odstúpenie nadobúda účinnosť dňom jeho doručenia druhej Strane Rámcovej dohody. Na doručovanie odstúpenia od Rámcovej dohody a výzvy na zaplatenie zmluvnej pokuty podľa bodu 12.9 sa uplatnia body 14.1 a 14.2. Preprava zásielok prevzatých Zasielateľom do momentu odstúpenia bude dokončená v súlade s Rámcovou dohodou.
	3. Príkazca je oprávnený odstúpiť od Rámcovej dohody ak
1. je Zasielateľ v kríze podľa § 67a Obchodného zákonníka,
2. je na majetok Zasielateľa podaný návrh na vyhlásenie konkurzu,
3. je na majetok Zasielateľa začaté exekučné konanie alebo iný výkon rozhodnutia,
4. bol na osobu Zasielateľa podaný návrh na zrušenie s likvidáciou alebo bez likvidácie, ako aj v prípade, ak súd začal voči osobe Zasielateľa konanie o zrušení spoločnosti podľa § 68 ods. 6 alebo § 68b Obchodného zákonníka,
5. bol na Zasielateľa podaný návrh na povolenie reštrukturalizácie,
6. bolo na majetok Zasielateľa zastavené konkurzné konanie pre nedostatok majetku,
7. boli voči Zasielateľovi začaté konania obdobné konaniam podľa písm. a) až f) tohto bodu v súlade s právnymi predpismi platnými v krajine sídla, miesta podnikania alebo obvyklého pobytu Zasielateľa,
8. Príkazca preukázateľne zistí, že sa Zasielateľ dopúšťa nelegálneho zamestnávania alebo
9. tak stanoví všeobecne záväzný právny predpis.
	1. Zasielateľ sa zaväzuje Príkazcu písomne informovať o vzniku akejkoľvek skutočnosti podľa bodu 13.3 písm. a) až g), a to najneskôr do piatich pracovných dní odo dňa, kedy sa Zasielateľ o takej skutočnosti dozvedel.
	2. Príkazca môže tiež odstúpiť od Rámcovej dohody z dôvodu podstatného porušenia povinností Zasielateľa. Za podstatné porušenie povinností Zasielateľa sa považuje, ak
10. také porušenie ohrozilo alebo narušilo plnenie predmetu Rámcovej dohody,
11. išlo o opakované menej závažné porušenie Rámcovej dohody, pričom za opakované sa považuje také porušenie ktorejkoľvek povinnosti, ktoré nastalo aspoň dvakrát,
12. poruší niektorú z povinností uvedených v bodoch 1.10, 1.11 alebo 1.12,
13. poruší svoju povinnosť vyplývajúcu z Rámcovej dohody s výnimkou prípadu uvedeného v písmenách a) až c) tohto bodu a k náprave nedôjde ani v lehote 7 dní po písomnom upozornení Príkazcom.
	1. Za podstatné porušenie povinností Zasielateľa sa taktiež považuje akékoľvek porušenie povinností pri spracúvaní osobných údajov v nadväznosti na plnenie Rámcovej dohody, ktoré sú stanovené príslušnými všeobecne záväznými právnymi predpismi.
	2. Zasielateľ je oprávnený od Rámcovej dohody odstúpiť v prípadoch stanovených všeobecne záväznými právnymi predpismi.
	3. Účinky odstúpenia nastávajú momentom doručenia písomného oznámenia o odstúpení druhej Strane Rámcovej dohody. Odstúpením od Rámcovej dohody nie sú dotknuté nároky strán na náhradu škody a zaplatenie zmluvnej pokuty.

**Článok 14**

**Komunikácia Strán Rámcovej dohody**

1. Písomnosť doručovaná poštovou službou, kuriérom, alebo osobne sa považuje za doručenú dňom jej prevzatia adresátom. Za deň doručenia písomnosti sa považuje aj deň odopretia prevzatia písomnosti adresátom. Ak si adresát nevyzdvihne písomnosť do piatich dní od uloženia na pošte, posledný deň tejto lehoty sa považuje za deň doručenia, aj keď sa adresát o jej uložení na pošte nedozvedel. Ak sa písomnosť doručovaná poštovou službou vráti odosielateľovi s poznámkou „adresát neznámy“ alebo s inou obdobnou poznámkou, považuje sa písomnosť za doručenú v deň vyznačenia tejto poznámky zo strany doručujúceho subjektu. Strany Rámcovej dohody nie sú oprávnené skrátiť odbernú lehotu na menej než 10 dní.
2. Strany Rámcovej dohody určujú na účely písomnej komunikácie uskutočňovanej spôsobom podľa bodu 14.1 adresy svojich sídiel/miest podnikania/miest obvyklého pobytu uvedené v záhlaví Rámcovej dohody. Príkazca je oprávnený využiť na zasielanie písomnej komunikácie podľa bodu 14.1 aj inú Zasielateľom písomne oznámenú adresu na doručovanie, alebo aktuálnu adresu sídla/miesta podnikania/miesta obvyklého pobytu Zasielateľa zapísanú v obchodnom registri alebo živnostenskom registri Slovenskej republiky, alebo zapísanú v inom verejnom registri.
3. Strany Rámcovej dohody určujú na účely elektronickej komunikácie prostredníctvom e-mailu adresy svojich oprávnených osôb oznámené v súlade s bodom 14.6. Až do oznámenia kontaktných údajov svojich oprávnených osôb strany určujú na účely elektronickej komunikácie nasledujúce adresy:

Príkazca: *(bude doplnené pred podpisom Rámcovej dohody)*

Zasielateľ: *(bude doplnené pred podpisom Rámcovej dohody)*

Strany Rámcovej dohody sú si povinné elektronickou poštou oznámiť zmenu údajov uvedených v tomto bode bezodkladne a táto zmena nadobudne účinky jej oznámením druhej strane.

1. S výnimkou písomností, pre ktoré Rámcová dohoda požaduje doručovanie prostredníctvom Systému, spôsobom podľa bodu 14.1 alebo listinnú formu, všetku korešpondenciu týkajúcu sa Rámcovej dohody a jej plnenia je možné zasielať prostredníctvom e-mailu.
2. Korešpondencia doručovaná elektronicky prostredníctvom e-mailu sa považuje za doručenú dňom nasledujúcim po dni jej odoslania, a to aj vtedy, ak ju adresát nečítal.
3. Príkazca a Zasielateľ sú si povinní do 5 dní odo dňa nadobudnutia účinnosti Rámcovej dohody navzájom oznámiť mená, priezviská, a kontaktné údaje svojich oprávnených osôb v rozsahu telefónneho čísla a e-mailovej adresy. Strany Rámcovej dohody môžu kedykoľvek zmeniť svoje oprávnené osoby; táto zmena je voči druhej strane účinná okamihom doručenia písomného oznámenia o tejto zmene. Zasielateľ je taktiež povinný do 3 dní odo dňa nadobudnutia účinnosti Rámcovej dohody oznámiť Príkazcovi telefónne číslo linky podľa bodu 2.3 písm. a).
4. V prípade zmeny akýchkoľvek údajov, ktoré sú relevantné pre plnenie Rámcovej dohody, sú Strany Rámcovej dohody povinné oznámiť túto skutočnosť druhej Strane Rámcovej dohody v lehote 7 pracovných dní odo dňa, keď takáto zmena nastala.

# **Článok 15**

# **Záverečné ustanovenia**

1. Rámcová dohoda nadobúda platnosť dňom jej podpisu oboma Stranami Rámcovej dohody a účinnosť dňom nasledujúcim po dni jej zverejnenia v Centrálnom registri zmlúv.
2. Rámcovú dohodu je možné meniť alebo dopĺňať iba vzostupne číslovanými písomnými dodatkami, ktoré sa stanú jej neoddeliteľnou súčasťou.
3. V prípade, že bude niektoré z jednotlivých ustanovení Rámcovej dohody považované za neplatné, nevymáhateľné či neúčinné, nebude mať táto skutočnosť vplyv na platnosť zostávajúcich ustanovení Rámcovej dohody. Namiesto neplatného, nevymáhateľného, či neúčinného ustanovenia, bude platiť také ustanovenie, ktoré najviac zodpovedá jeho zmyslu a  účelu.
4. Právne vzťahy výslovne Rámcovou dohodou neupravené sa riadia príslušnými ustanoveniami všeobecne záväzných právnych predpisov, zvlášť Obchodného zákonníka. Ochrana osobných údajov sa riadi príslušnými ustanoveniami GDPR a ZOOU.
5. Strany Rámcovej dohody sa zaväzujú, že všetky spory vzniknuté v súvislosti s Rámcovou dohodou sa pokúsia urovnať vzájomnou dohodou. Na súdne konanie v sporových veciach sú príslušné súdy Slovenskej republiky.
6. Rámcová dohoda je vypracovaná v piatich rovnopisoch, z ktorých každý má platnosť originálu. Zasielateľ obdrží 2 rovnopisy a Príkazca obdrží 3 rovnopisy.
7. Strany Rámcovej dohody si ju prečítali a jej obsahu porozumeli, pričom svoju vôľu uzavrieť Rámcovú dohodu prejavili slobodne, vážne, určito a zrozumiteľne a na znak súhlasu ju vlastnoručne podpisujú.

**Za Príkazcu: Za Zasielateľa:**

V Bratislave dňa ......................... V ................ dňa ............................